**Φύλλο εργασίας στα Μαθηματικά της Στ’ τάξης – Κεφ. 47ο**

**«*Το πήρες το μήνυμα; (άλλοι τύποι γραφημάτων)*»**

Όνομα:

Ημερομηνία: **/ /**

*Άσκηση: Στον παρακάτω πίνακα παρουσιάζονται οι απαντήσεις των 44 μαθητών των δυο τμημάτων της Στ’ τάξης Δημοτικού Σχολείου Καλλιθέας στην ερώτηση:*

***«Πόσο χρόνο είμαι συνδεδεμένος στο διαδίκτυο την ημέρα;»***

|  |  |  |
| --- | --- | --- |
| **ΧΡΟΝΟΣ ΣΥΝΔΕΣΗΣ** | **ΣΤ’ 1** | **ΣΤ’ 2** |
| **Λιγότερο από 1 ώρα** | **6** | **4** |
| **1-2 ώρες** | **8** | **6** |
| **Περισσότερο απο2 ώρες** | **8** | **12** |

*1) Με ποιο είδος γραφήματος θα απεικόνιζες τα δεδομένα του πίνακα ώστε να φανεί πιο εύκολα πόσο χρόνο είναι συνδεδεμένοι στο διαδίκτυο καθημερινά οι μαθητές της Στ’ τάξης; (Υπογράμμισε το σωστό)*

α) Γράφημα γραμμής β) Ραβδόγραμμα γ) Κυκλικό διάγραμμα

*Αιτιολόγησε την απάντησή σου:*

Θα προτιμούσα το ραβδόγραμμα, γιατί παρέχει δυνατότητα άμεσα διακριτής σύγκρισης κάθε επιμέρους προτίμησης ανάμεσα στους μαθητές των δυο τμημάτων της Στ’, πράγμα που είναι και το ζητούμενο.

*2) Μετάφερε τώρα τα δεδομένα του πίνακα σε ένα υπολογιστικό φύλλο (Excel) και φτιάξτε ένα γράφημα κατάλληλο να απεικονίζει τα δεδομένα του πίνακα.*

*3) Θα μπορούσες με βάση το γράφημα να σχολιάσεις τις απαντήσεις των μαθητών/τριών και κατά πόσο αυτές διαφοροποιούνται ανά τμήμα; Αιτιολόγησε τη διαφοροποίηση αυτή*.

Με μια ματιά στο γράφημα, παρατηρούμε αμέσως ότι στην συντριπτική τους πλειοψηφία οι μαθητές και των δυο τμημάτων της Στ’ παραμένουν συνδεδεμένοι στο διαδίκτυο για περισσότερο από μια 1 ώρα. Το γεγονός αυτό είναι αρκετά ανησυχητικό, εφόσον μιλάμε για καθημερινή χρήση κατά τη διάρκεια της σχολικής χρονιάς, και θα παρουσίαζε μεγάλο ενδιαφέρον να συσχετίσουμε τον χρόνο σύνδεσης των μαθητών στο διαδίκτυο και την σχολική τους επίδοση και να δούμε πόσο η πρώτη μεταβλητή επηρεάζει τη δεύτερη.